ā́po vai vŕ̥ṣṭirvŕ̥ṣṭimevā̀sminnetáddadhāti retaḥsícorvélayeme vaí retaḥsícāvanáyostadvŕ̥ṣṭiṃ dadhāti tásmādanáyorvarṣati sarváta úpadadhāti sarvátastadvŕ̥ṣṭiṃ dadhāti tásmātsarváto varṣati sarvátaḥ samī́cīḥ sarvátastámī́cīṃ vŕ̥ṣṭiṃ dadhāti tásmātsarvátaḥ samyáṅbhūtvā sárvābhyo digbhyó varṣati vāyavyā̀ anū́padadhāti vāyau tadvŕ̥ṣṭiṃ dadhāti tásmādyāṃ díśaṃ vāyuréti tā́ṃ diśaṃ vŕ̥ṣṭiránveti